Marifjell naturreservat

Marifjell naturreservat består av et område vest for Hurdalssjøen i kommunene Gran og Nannestad. Området ble vernet 19. desember 2008 og inngår i verneplan for skogvern. Verneforskriften sier at formålet med vernet er «å bevare et stort område med gjenværende gammelskog med dets biologiske mangfold i form av naturtyper, økosystemer og arter, samt områdets naturlige økologiske prosesser. Området innehar skog med typisk fjellskogspreg og mindre områder med sumpskog og næringskrevende skogtyper. Området har en særskilt vitenskapelig og pedagogisk betydning som et eksempel på denne type borealt taigaelement på Østlandet. Området er egenartet i form av dets størrelse og urørthet.» Referanser